༢དེ་འདྲའི་དགོས་གལ་བྱུང་ཚེ་ཚོགས་གཙོས་གཏན་འབེབས་བྱས་པའི་དུས་ཚོད་ཐོག་དཔལ་འབྱོར་བཀའ་བློན་གྱིས་རྩིས་ལོ་རྗེས་མའི་ཟླ་གྲངས་དང་པོ་བཞིའི་དགོས་དངུལ་བསྡོམས་འབོར་ཁ་ཤོག་དང༌།ལས་ཁུངས་དང་སྡེ་ཚན་སོ་སོའི་དགོས་དངུལ་བསྡོམས་འབོར་ཁ་ཤོག་འགྲོ་ཡུལ་སྡེ་ཚན་སོ་སོའི་ཚོད་དཔག་ཞིབ་རྩིས་བཅས།ལོ་འཁོར་སྔོན་རྩིས་ཕྱི་ཟླ་༣པའི་ཚེས་༢༠ནང་ཚུན་འགོད་འབུལ་མི་ཐུབ་པའི་རྒྱུ་མཚན་གསལ་བཤད་དང༌།རྩིས་ལོ་རྗེས་མའི་ཟླ་གྲངས་དང་པོ་བཞི་མ་རྫོགས་གོང་ལོ་འཁོར་སྔོན་རྩིས་ཁྲིམས་ལུགས་ལྟར་འབུལ་རྒྱུའི་ཁས་ལེན་དང་བཅས་འགོད་འབུལ་ཞུ་དགོས།